
Stille, stille hører du et roligt hjerteslag?
Mærker du et åndedrag, når natten bli´r til dag?
Glæden kommer trillende derudefra et sted, 
Fylder mig med mod, der vækker rytmen i mit blod 
og lover kærlighed.

Så giv mig det håb, der grønnes, 
når lyset lukkes ind. 
Giv mig styrke til at danse på Vor Herres hvirvelvind. 
Lad mig altid finde vej 
som en sommerfugl i leg, 
og i min tanke, tro og handling vil jeg dele det med dig.

Stille, stille hører du et roligt hjerteslag?
Mærker du et åndedrag, når natten bli´r til dag?
Sorgen kommer trillende, og tårer triller med, 
kalder mig ved navn og vækker smerten i et savn, 
der kom fra kærlighed.

Så giv mig det håb, der grønnes, 
når lyset lukkes ind. 
Giv mig styrke til at danse på Vor Herres hvirvelvind. 
Lad mig altid finde vej 
som en sommerfugl i leg, 
og i min tanke, tro og handling vil jeg dele det med dig.

Stille, stille hører du et roligt hjerteslag?
Mærker du et åndedrag, når natten bli´r til dag?
Lykken kommer trillende og triller mig afsted. 
Lykkelig er den, der vækker lykken i en ven 
og gi´r sin kærlighed.

Så giv mig det håb, der grønnes, 
når lyset lukkes ind. 
Giv mig styrke til at danse på Vor Herres hvirvelvind. 
Lad mig altid finde vej 
som en sommerfugl i leg, 
og i min tanke, tro og handling vil jeg dele det med dig.
